Rikunarita-ORG/Wikinium huggingface dataset:
# Zaman Yamato

**Zaman Yamato** (大和時代, **Yamato-jidai**) ialah satu zaman dalam sejarah Jepun yang mana kerabat diraja Jepun memerintah negara dari Wilayah Yamato, kini dikenali sebagai Wilayah Nara. Zaman Yamato dibahagi kepada dua iaitu zaman Kofun dan zaman Asuka, yang dipisahkan oleh peristiwa perpindahan ibu kota ke kota Asuka, di wilayah Nara. Sebenarnya, zaman Kofun berupa zaman arkeologi manakala zaman Asuka pula bersejarah.

Walaupun dikatakan adalah dari tahun 250–710 (termasuk zaman Kofun (c 150-538) dan zaman Asuka (538-710)), tarikh permulaan pemerintahan Yamato amat diragui. Keagungan wangsa Yamato menerima tentangan kuat dari kuasa-kuasa lain di seluruh Jepun pada zaman Kofun. Sekurang-kurangnya puak-puak Yamato pasti banyak kelebihannya berbanding puak-puak lain pada abad ke-6.

Pada era Putera Shōtoku pada awal abad ke-7, Jepun menetapkan perlembagaan baru yang mencontohi China sebagai asas. Setelah tumbangnya kerajaan Baekje (660 M), kerajaan Yamato menghantar utusan terus ke istana China, di mana mereka memperoleh kekayaan struktur falsafah dan sosial. Selain tatasusila dan kerajaan, orang Jepun juga menerima guna takwim Cina dan memeluk agama-agama baru dari China, termasuk Konfusianisme dan Taoisme (*Onmyō*).

## Peristiwa

* 538: Kerajaan Baekje Korea mengutuskan perwakilan untuk memperkenalkan agama Buddha kepada maharaja Jepun
* 593: Putera Shōtoku dari puak Soga memerintah Jepun dan menyebarkan agama Buddha
* 600: Putera Shōtoku menghantar misi pertama Jepun ke China
* 604: Putera Shōtoku mengeluarkan perlembagaan ala China (Kenpo Jushichijo), berasaskan rukun Konfusius, secara *de facto* mengasas empayar Jepun
* 605: Putera Shōtoku mengisytiharkan agama Buddha dan Konfusius sebagai agama kebangsaan Jepun
* 607: Putera Shōtoku membina kuil Buddha Horyuji di lembah Asuka
* 645: Putera Shōtoku diwarisi oleh Maharaja Kotoku yang mengukuhkan kuasa diraja terhadap puak-puak bangsawan (Pembaharuan Taika), lalu menukarkan negeri mereka kepada wilayah

## Rujukan

## Sumber

* Paekche of Korea and the Origin of Yamato Japan, Wontack Hong, Seoul: Kudara International, 1994. ISBN 89-85567-02-0 93910 Includes bibliographical references and index. **Several PDF available online**.

---

[ Kofun | Asuka ]

< Yayoi | Sejarah Jepun | Zaman Nara >
# Zaman Heian

**Zaman Heian** (平安時代, *Heian jidai*) ialah bahagian terakhir dalam Sejarah Jepun klasik, bermula tahun 794 hingga ke 1185. Zaman ini dinamakan sempena dengan nama ibukota Heian-kyō, atau sekarang digelar Kyōto.Z aman ini adalah zaman dalam sejarah Jepun dimana pengaruh Agama Buddha, Taoism dan lain-lain pengaruh dari China berada di paras tertinggi. Zaman Heian jug dianggap puncak kepada kuasa maharaja Jepun dan terkenal kerana keseniannya, terutama dalam sajak dan kesusteraan. Walaupun Kerabat Maharaja Jepun mempunyai kuasa di permukaan, kuasa sebenar dipegang oleh suku Fujiwara, sebuah keluarga bangsawan yang berkuasa yang menjalinkan penyatuan hubungan perkahwinan dengan Maharaja Jepun. *Heian* (平安) bererti "aman dan tenang" dalam Bahasa Jepun.

## Rujukan
# Diakritik

Huruf *a* dengan tanda loghat (*acute*)
**Diakritik** atau **tanda diakritik** merupakan tanda baca tambahan pada huruf yang sedikit sebanyak mengubah nilai fonetik huruf tersebut, contoh tanda **´** pada **é** mewakili sebutan e taling.

## Jenis mengikut bentuk

### Takuk

Garis-garis ini pada awalnya digunakan untuk menandakan suku kata mana yang perlu ditekankan sebutannya semasa dibaca; tekanan sebutan ini diberi nama aksen [ak.sén].

| Huruf contoh | Tanda tunggal | Nama |
| --- | --- | --- |
| Bahasa Melayu |
|  | ´ | Aksen tirus (*Acute accent*) |
|  | ` | Aksen berat (*Grave accent*) |
|  | ˆ | Sirkumfleks (*Circumflex*) |
|  |  | Hacek (*haček*, bahasa Inggeris: *caron*) |

### Titik dan bulatan

| Huruf contoh | Tanda tunggal | Nama |
| --- | --- | --- |
|  |  | Umlaut |
|  |  | Cincin (*Ring*) |

### Garis

| Huruf contoh | Tanda tunggal | Nama |
| --- | --- | --- |
|  |  | Makron (*Macron*) |
|  | ˜ | Tilde |

### Lekukan

| Huruf contoh | Tanda tunggal | Nama |
| --- | --- | --- |
|  |  | Cedilla |
|  |  | Ogonek |

## Lihat juga

* Diakritik dalam bahasa Arab
* Tanda baca

## Rujukan

## Pautan luar

* Unicode
* Orthographic diacritics and multilingual computing, by J. C. Wells
* Notes on the use of the diacritics, by Markus Lång
* Entering International Characters (in Linux, KDE)
* Standard Character Set for Macintosh PDF at Adobe.com
# Antologi

Sebuah **antologi**, **bunga rampai** atau **rampai sari** adalah tampilan karya sastera tidak kira sajak, cerpen, drama, lagu, atau petikan yang dihimpunkan dan dipilih baik dari seorang atau lebih penulis. Dalam genre cereka antologi digunakan untuk mengkategorikan koleksi kerja-kerja yang lebih pendek seperti cerpen dan novel pendek, biasanya dikumpulkan ke dalam satu jilid untuk penerbitan.

Koleksi lengkap karya sering dipanggil karya lengkap atau *opera omnia* (Bahasa Latin). Bagi manga, istilah ini biasa digunakan oleh majalah koleksi manga Jepun seperti Shōnen Jump Mingguan dan Majalah Shōnen Mingguan.

## Etimologi

Pengungkapan ini mula wujud pada kata Yunani *anthologia* (ἀνθολογία) terbitan *ánthos* (ἄνθος) iaitu bunga dan *logia* (λόγια) "kumpulan" dengan terbit salah satu antologi paling awal yang diketahui iaitu *Stéphanos* (bahasa Yunani: Στέφανος) nukilan Meleagros, seorang penyajak asal Gadara (kini Umm Qais di Jordan) yang menhimpunkan sajak-sajak menarik dari 46 penyair masyhur dikenali pada zamannya membandingkan setiap tokoh dengan bunga; pengungkapan tersebut dipinjam terjemah menjadi "bunga rampai" atau "rampai sari" langsung (baik melalui bahasa Belanda *anthologie* dan *bloemlezing* atau bahasa Inggeris *anthology*).

## Lihat juga

* Novel
* Manga
* Komik

## Rujukan
# Pendidikan tinggi

**Pendidikan tinggi** atau **pendidikan posmenengah** (Singapura) ialah tahap pendidikan yang membawa kepada ijazah. Pendidikan tinggi ialah tahap pendidikan pilihan terakhir yang dilalui seorang pelajar selepas pendidikan menengah. Struktur Pengelasan Piawai Pendidikan Antarabangsa menetapkan pendidikan tinggi pada tahap enam, tujuh dan lapan menurut versi 2011.

Hak kepada pendidikan tinggi dinyatakan dalam beberapa pengisytiharan hak asasi manusia antarabangsa seperti ICESCR oleh Persatuan Bangsa-Bangsa Bersatu. Pendidikan tinggi adalah penting dalam ekonomi negara sebagai sebuah industri, dan sumber pekerja yang terlatih dan berpendidikan dalam industri lain. Pekerja-pekerja berpendidikan tinggi memiliki kurang peluang untuk menganggur berbanding dengan pekerja dengan taraf pendidikan yang lebih rendah.

## Rujukan

## Pautan luar

* Media berkaitan Pendidikan tinggi di Wikimedia Commons
* Takrifan kamus bagi *pendidikan tinggi* di Wikikamus

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Kata adjektif

**Kata adjektif** atau **kata sifat** ialah kata yang menjadi inti dalam frasa adjektif seperti *manis* sekali, sudah *lama* sungguh, masih *lebat* lagi.

Kata-kata dalam golongan kata adjektif menerangkan keadaan atau sifat sesuatu nama atau frasa nama. Kata adjektif boleh dikenali jika kata berkenaan didahului atau diikuti oleh kata penguat seperti *amat, sangat, sungguh, sekali, paling, agak, benar*.

## Jenis jenis kata adjektif

Kata adjektif terbahagi kepada 8 subgolongan:

### Sifat

Ia menerangkan sifat atau keadaan sesuatu atau seseorang.

contoh: *baru, baik, berani, lemah, kukuh, kemas, cantik, kuat, bijak, bengap.*

Contoh ayat : Rayyan sangat bijak di dalam kelas

### Warna

Contoh: *merah, jingga, ungu, putih, hitam, kuning, biru, hijau*

Contoh ayat : Mustaqim tidak menyukai warna jingga.

### Ukuran

Contoh: *pendek, panjang, tebal, nipis, dalam, besar, kecil, lebar, ramai, cetek*

### Waktu

Contoh :siang,malam,pagi,petang

### Jarak

Contoh: *dekat, hampir, jauh, nyaris, rapat*

### Cara

Contoh: *selalu, jarang, kadang-kadang, kerap, lambat, deras, laju, jelas, lincah, sering*

### Pancaindera

Contoh:

* rasa: *sedap, lazat, manis, pedas, payau, masam, masin*
* pandang: *buruk, hodoh, jelita, cantik, tampan, kacak*
* dengar: *bising, sunyi, senyap*
* bau: *busuk, wangi, hangit, hapak, hamis, hanyir*
* sentuh: *kesat, kasar, lembap, halus, licin*

### Perasaan

Contoh: *takut, seram, benci, rindu, marah, senang, sayang, gembira, geram, sedih*

## Pangkat-pangkat adjektif

Pangkat-pangkat atau tahap adjektif ada empat:

### Pangkat biasa

Ia dinyatakan dengan menggunakan kata adjektif biasa. Contoh:

* Baju ini *cantik*.
* Buah betik itu *manis*.

### Pangkat perbandingan

Ia merupakan perbandingan sama, lebih atau kurang. Contoh:

* Tenaganya *sekuat* Badang.
* Buah jambu itu *semanis* gula.
* Ali *lebih tua* daripada ketuanya.
* Jakarta *lebih ramai* penduduk daripada Kuala Lumpur.
* Busu kurus, *kurus lagi* Bujang.
* Aminah *tidak secerdas* kakaknya. [Nota: Perbandingan menggunakan *tidak se(kata adjektif)* bermaksud *"kurang {kata sifat} daripada"*]

### Pangkat menyangat

Ia menerangkan adjektif yang keterlaluan seperti sangat, amat, terlalu, benar-benar dan sebagainya. Contoh:

* Cuaca hari ini *sangat mendung*.
* Buah rambutan ini *terlalu masak*.

### Pangkat penghabisan

Ia menerangkan adjektif paling atau penghabisan. Contoh:

* Gunung Kinabalu ialah gunung yang *paling tinggi* di Malaysia.
* Menara KLCC bangunan yang *tertinggi* di Malaysia.
* Orang yang *sehabis-habis kaya* di dunia pun akan menemui maut.

## Lihat juga

* Tatabahasa
* Golongan Kata
# Kata kerja

جختاطوجخب

## Kata kerja transitif

Kata kerja transitif ialah segala perbuatan yang dilakukan oleh pembuatnya kepada benda lain. Benda yang kena oleh perbuatan itu dipanggil penyambut (objek). Ayat yang menggunakan kata kerja transitif mesti mempunyai penyambut (objek). Kata kerja ini biasanya mempunyai imbuhan ‘me-‘ sama ada sebagai awalan atau sebahagian daripada imbuhan contohnya mengambil, mendermakan, membacakan, menduduki, mempersilakan.

## Kata kerja tak transitif

Kata kerja tak transitif ialah segala perbuatan yang dilakukan oleh pembuat itu kepada diri pembuat itu sendiri, tidak kepada benda atau orang lain. Kata kerja ini tidak memerlukan penyambut. Kata kerja tak transitif terbahagi kepada dua iaitu kata kerja tak transitif berpelengkap dan kata kerja tak transitif tak berpelengkap.

## Aspek pengimbuhan kata kerja

Seperti dengan kata nama, kata kerja juga melalui proses pengimbuhan kerana proses pengimbuhan amat produktif dalam proses pembentukan kata kerja bahasa Melayu.

### Imbuhan kata kerja

Terdapat empat imbuhan yang membentuk kata kerja, iaitu:

| awalan kata kerja | akhiran kata kerja | apitan kata kerja | sisipan kata kerja |
| --- | --- | --- | --- |
| meN- beR- teR- di- mempeR- dipeR- | -kan -i | meN-...-kan beR-...-kan beR-...-an di-...-kan meN-...-i di-...-i mempeR-...-kan mempeR-...-i ke-...-an dipeR-...-kan dipeR-...-i | tiada |

## Lihat juga

* Tatabahasa
* Golongan Kata

## Rujukan

* Nik Safiah Karim dan Norliza Jamaluddin. 2002. Bahasa Melayu STPM (Kertas 1 & 2). Shah Alam: Penerbit Fajar Bakti Sdn. Bhd.
# Tasrif

Dalam morfologi linguistik, **tasrif** (Arab: تصريف *taṣrīf*, juga الصرف ṣaraf; dari صَرَّفَ‎ *ṣarrafa* "mengubah, menukar") atau **infleksi** adalah proses pembentukan dan pengolahan perkataan untuk menyatakan aspek-aspek berbeza dalam aturan sesebuah bahasa termasuk kala, fungsi, suara, tempoh perbuatan, pelaku, bilangan, jantina, modus, "tahap akal" (*animacy*) dan ketetapan.

Ciri ini kurang didapati dalam bahasa Melayu namun boleh diperhatikan dalam pelbagai bahasa beraneka tahap termasuk bahasa-bahasa Arab, Inggeris dan Sepanyol.

## Rujukan
# Onomatopoeia

**Onomatopoeia** (dari Yunani: ονοματοποιία lakuran όνομα *onoma* = nama dan ποιέω *poieō*, = "saya buat/lakukan" yakni "saya mencipta nama"), **keratabahasa** atau **bunyi ajukan** adalah perkataan menggambarkan objek sasaran daripada bunyi dihasilkan yang didengarinya. Perkataan ini boleh didapati sebagai kata nama (contohnya nama haiwan seperti "ruak-ruak", "hudhud") atau kata kerja (contoh: *dering*, *debar*, *kicau*, *ciap*, *cebur*, *Masuk kandang kambing **mengembek**, masuk kandang kerbau **menguak...).

## Gambaran umum

William George Maxwell dan kemudiannya Richard James Wilkinson menghujahkan bahawa ada beberapa rangkaian kosa kata dalam bahasa Melayu yang boleh ditentukan seikat makna tersirat melalui persamaan suku kata, antaranya:

* bu**ah*, bu**ntal*, bu**li*, bu**nting* seciri maksud tersirat bermuka melentur lengkung dengan suku kata *bu*-
* kata-kata berhujung bunyi sengauan velar (diwakili ڠ‎ *ng*) menunjukkan kesan maksud tersirat diinderakan berkala lebih terpanjang atau berterusan seperti *panja**ng, *panda**ng, *go**ng, *gantu**ng, *gemila**ng dan sebagainya, lawannya yang diinderakan bersifat buntu atau terkerat berhujung bunyi hentian glotis (diwakili ق‎ *-k*) seperti dalam kata-kata *lekuk*, *cangkuk* dan sebagainya.

## Penerapan lanjut

Ia banyak diterapkan dalam karya seni jenis komik untuk menggambarkan kesan bunyi persekitaran latar cerita; teknik ini dipelopori pekomik Amerika Syarikat Roy Crane semasa mengkaryakan siri komik Washington Tubbs pada tahun 1924. Dengan menggunakan prinsip kontras fonemik, vokal [i] bahasa Melayu, berbanding dengan vokal [a], mencerminkan makna kecil dan lemah dalam perkataan seperti berikut: puteri vs. putera; bendahari vs. bendahara; sini vs. sana; angkit vs. angkat; angkit vs. angkut; lekit vs. lekat; bengkik vs. bengkak; hanyir vs. hanyur; pancit vs. pancut dan sebagainya.[[./Https://sealang.net/sala/archives/pdf8/sew1996symbolisation.pdf 8]] Kajian awal ini merupakan kajian keratabahasa vokal bahasa Melayu yang diusahakan oleh Jyh Wee Sew demi mencari kesinambungan makna [i] sebagai penanda makna kecil atau lemah yang telah dipelopori oleh Edward Sapir dalam bahasa Eropah.[9]

## Rujukan

9. Jyh Wee Sew (2015). Cultural literacy in Chinese and Malay. *WORD 61*(2), 165-177.
# Zaman Edo

**Zaman Edo** (江戸時代, *Edo-jidai*), juga dirujuk sebagai **zaman Tokugawa** (徳川時代 *Tokugawa-jidai*) adalah salah satu pembahagian zaman dalam sejarah Jepun dari 1603 hingga 1867. Zaman ini dimulai sejak shogun pertama Tokugawa Ieyasu mendirikan Keshogunan Tokugawa di Edo yang berakhir dengan pemulihan kekuasaan Meiji (大政奉還, taisei hōkan?) dari tangan shogun terakhir Tokugawa Yoshinobu sekali gus mengakhiri kekuasan Keshogunan Tokugawa yang berlangsung selama 264 tahun. Zaman Edo juga disebut sebagai awal zaman moden di Jepun.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Pendudukan Jepun

Panji awam dan laut Pihak Berikat semasa pendudukan Jepun
Di akhir Perang Dunia Kedua, **Jepun diduduki** oleh Pihak Berikat, dengan pimpinan Amerika Syarikat dengan penyertaan daripada Australia, India, New Zealand dan United Kingdom. Kehadiran tentera asing ini menandakan kali pertama dalam sejarah negara pulau ini ia diduduki oleh kuasa asing. Perjanjian Damai San Francisco, ditandatangani pada 8 September 1951, menandakan pengakhiran pendudukan Berikat, dan selepas ia berkuatkuasa pada 28 April 1952, Jepun sekali lagi menjadi negara merdeka.

## Rujukan
# Pemerintah Tertinggi Kuasa Bersekutu

Bangunan Dai-Ichi Seimei yang menjadi ibupejabat SCAP, sekitar 1950
**Pemerintah Tertinggi Kuasa Bersekutu** atau **Supreme Commander for the Allied Powers** (**SCAP**) ialah jawatan yang disandang oleh Jeneral Tentera Darat Douglas MacArthur semasa pendudukan Jepun oleh tentera Bersekutu dalam Perang Dunia II.

Di Jepun, posisi tersebut secara umumnya dirujuk sebagai **GHQ** (General Headquarters atau Markas Besar), dan SCAP juga dirujuk ke pejabat pendudukan, termasuk staf beberapa ratus kakitangan awam A.S. serta anggota tentera. Beberapa orang kakitangan ini berjaya menyediakan draf pertama Perlembagaan Jepun, yang kemudian disahkan oleh Diet selepas beberapa pindaan. Tentera Australia, British, India, Kanada, dan New Zealand dibawah SCAP telah disusun menjadi sebuah sub-command yang dikenali sebagai Pasukan Pendudukan Komanwel British.

Tindakan ini menyebabkan MacArthur dilihat sebagai tentera baru Imperial Jepun oleh kebanyakkan tokoh politik dan orang awam negara matahari terbit itu, serta dianggap sebagai kelahiran semula kerajaan gaya Shogun yang pernah memerintah Jepun sehingga permulaan tempoh Pemulihan Meiji.

## Berakhirnya SCAP

MacArthur telah digantikan sebagai SCAP oleh Jeneral Matthew Ridgway atas arahan Presiden Harry S. Truman sewaktu Perang Korea pada April 1951. Dengan termeterai Perjanjian San Francisco, jawatan SCAP telah dimansuhkan.

## Lihat juga

* Pemerintah Tertinggi
* Panglima Tertinggi
* Ketua Turus
* Panglima Angkatan Tentera
* Pegawai Memerintah
* Ketua Pertahanan

## Bacaan lanjut

* Bix, Herbert P. (2000). *Hirohito and the Making of Modern Japan*. New York: HarperCollins. 10-ISBN 0-06-019314-X; 13-ISBN 978-0-06-019314-0; OCLC 247018161
* Dower, John W. (1999). *Embracing Defeat: Japan in the Wake of World War II.* New York: W. W. Norton. 10-ISBN 0-393-04686-9; 13-ISBN 978-0-393-04686-1; OCLC 39143090
* Gold, Hal. (2003). *Japan's Wartime Human Experimentation and the Post-War Cover-up.* Boston: Tuttle Publishing. 10-ISBN 4-900737-39-9; 13-ISBN 978-4-900737-39-6; OCLC 422879915
* Lind, Jennifer. (2008). *Sorry States: Apologies in International Politics* Ithaca: Cornell University Press. 10-ISBN 0-8014-4625-2; 13-ISBN 978-0-8014-4625-2; OCLC 214322850
* Yoshida, Yukihiko,　*Jane Barlow and Witaly Osins, ballet teachers who worked in postwar Japan, and their students*, Pan-Asian Journal of Sports & Physical Education, Vol.3(Sep), 2012.
# Kementerian Pendidikan, Kebudayaan, Sukan, Sains dan Teknologi

Anda diundang untuk menyunting di projek Wikimedia yang lain juga:
 Wikikamus ·  Wikibuku ·  Wikisumber ·  Wikipetik ·  *Wikilayar*  ·  *Wikiversiti*
 Wikidata ·  Wikifungsi ·  Wikispesies ·  Wikimedia Commons
# Abjad Cyril

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Angka Arab

Angka Arab

| Sistem angka |
| --- |
| Sistem angka Hindu-Arab |
| Arab barat Arab timur Burma India | Khmer Mongol Thai  |
| Angka Asia timur |
| Batang pembilang Cina Jepun | Korea Suzhou Vietnam |
| Angka abjad |
| Abjad Armenia Āryabhaṭa Cyril | Ge'ez Ibrani Yunani (Ionia) |
| Sistem lain |
| Aegean Attic Babylon Brahmi Etruscan Inuit | Maya Mesir Quipu Rom Sumeria Urnfield |
|  |
| Sistem kedudukan dengan asas |
| Perpuluhan (10) |
| 1, 2, 3, 4, 5, 6, 8, 12, 16, 20, 30, 36, 60 |
| * l
* b
* s
 |

**Angka Arab** ialah sepuluh digit (0, 1, 2, 3, 4, 5, 6, 7, 8, 9) yang digunakan di dunia Barat yang berevolusi dari angka Arab. Ia diperkenalkan di Eropah pada kurun ke-10 oleh orang Arab dari Afrika Utara. Istilah "angka Arab" (bahasa Inggeris: *Arabic numerals*) masih lagi digunakan sehingga hari ini. Sistem angka Arab dipercayai diadaptasi oleh orang Arab dari sistem angka Hindu purba.

Sistem angka Hindu mula dibangunkan di India sekitar 500 M. Sistem ini mencetus revolusi besar dalam ilmu matematik dengan pengenalan nombor sifar dan tatatanda kedudukan. Ia dianggap satu sistem yang penting kepada pembangunan pesat ilmu matematik.

Sistem ini kemudiannya dipelajari oleh ahli Matematik Islam seperti Al-Khawarizmi dan disebarkan ke seluruh dunia Arab pada zaman kegemilangan tamadun Islam. Bentuk Angka ini kemudian berevolusi menjadi "bentuk Eropah" seperti yang digunakan sekarang di seluruh dunia, apabila ia sampai di Maghribi dan Andalusia. Dari sana, ia diperkenalkan pula ke Eropah pada zaman Pertengahan.

Angka Arab tersebar ke seluruh dunia melalui perdagangan Eropah, buku-buku dan kolonialisme. Hari ini ia merupakan angka yang paling banyak digunakan di seluruh dunia.

Sistem angka yang mengandungi sepuluh digit (٠.١.٢.٣.٤.٥.٦.٧.٨.٩) yang digunakan di dunia Arab, dikenali di Barat sebagai *angka Arab timur*. Di kalangan orang Arab, angka ini juga dikenali sebagai angka Hindu ", kerana asal usulnya dari India.

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Abjad Yunani

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Gaijin

kiri|thumb|400x400px|Warga asing di Jepun pada tahun 2000 menurut sivik.
**Gaijin** (外人, [ɡaid͡ʑiɴ]) ("orang luar") adalah sebuah pengistilahan di Jepang bagi warga asing dan non-Jepang khususnya bagi pendatang asing dari Eropa. Kalau di Malaysia, istilah ini meiliki makna yang sama dengan Mat Saleh, yang sama-sama merujuk pada pendatang luar negara khususnya dari Eropa atau penduduk berketuruman kulit putih.

Bait gaijin tersebut terdiri dari dua kanji: *gai* (外?, "luar")
 dan *jin* (人?, "orang")
. Bait-bait yang memiliki hal ehwal serupa juga merujuk kepada hal-hal asing yang meliputi *gaikoku* (外国?, "negara asing")
 dan *gaisha* (外車?, "mobil asing")
. Bait tersebut dapat merujuk kepada kewarganegaraan, ras, atau bangsa konsep-konsep yang umumnya digabung di Jepun.

Beberapa orang merasa bahawa bait tersebut mempunyai bunyi-bunyian negatif atau bahan ejekan, walaupun begitu para pemerhati lainnya biasanya menganggapnya neutral atau bahkan positif. Ada istilah lain iakni **Gaikokujin** (外国人, *"orang negara asing"*) (外国人code: ja dikecilkan"") ialah sebuah istilah lain yang lebih neutral dan lebih formal dan lebih banyak dipakai dalam kerajaan dan media Jepang.
# Bahasa Cina lisan

| Bahasa Cina |
| --- |
| Taburan geografi: | — |
| Klasifikasi bahasa: | Sino-Tibet* Sinitic
	+ **Bahasa Cina**
 |
| Pembahagian: | * turunan dari Bahasa Cina pertengahan(lihat peta)
 |
|  |

**Bahasa Cina lisan** (Cina Ringkas: 汉语方言; Cina Tradisional: 漢語方言) terdiri atas berbagai macam kelainan, yang terdiri daripada Bahasa Mandarin, Bahasa Wu, Bahasa Kantonis, Bahasa Min, Bahasa Gan, Bahasa Hunanis dan Bahasa Hakka. Bahasa-bahasa ini untuk alasan-alasan sosiologi dan politik biasanya dikumpulkan menjadi satu kumpulan bahasa Cina.

Istilah  *dialek*  yang digunakan sebagai padanan kata  *Fangyan*  kiranya tidak cukup untuk menggambarkan keperbedaan antara  *Fangyan*  -  *Fangyan*  (bahasa daerah) yang ada. Sama seperti dialek-dialek di Indonesia yang kadang-kadang penggunanya tidak saling memahami satu dengan yang lain, bahkan lebih lagi, demikianlah "kelainan" bahasa Cina lisan tidak dapat difahami antara seorang penutur dengan penutur kelainan / dialek yang berbeza.

Kebanyakan pakar bahasa menganggap semua varian bahasa Cina sebagai sebahagian daripada rumpun bahasa Sino-Tibet dan mereka percaya bahawa dahulu kala pernah ada sebuah bahasa proto yang mirip situasinya dengan bahasa proto Indo-Eropah di mana semua bahasa-bahasa Cina, Tibet dan Myanmar adalah bahasa derivatif. Hubungan antara bahasa Cina, di satu sisi dengan bahasa Sino-Tibet yang lain masih belum begitu jelas berbeza dengan bahasa-bahasa Indo-Eropah. Para pakar masih secara aktif membina semula bahasa proto Sino-Tibet. Kesulitan utamanya ialah bahawa walaupun banyak sekali dokumentasi di mana kita boleh membina semula bunyi-bunyi bahasa Cina kuna, tidak ada dokumentasi mengenai sejarah perkembangan dari bahasa proto Sino-Tibet menjadi bahasa-bahasa Cina. Selain itu banyak bahasa yang boleh membantu kita membina semula bahasa proto Sino-Tibet, kurang didokumentasikan dan masih belum dikenal dengan baik.

## Lihat pula

* Bahasa Cina
* Bahasa Cina tertulis
* Aksara Cina
* Bahasa Mandarin
* Bahasa Cina vernakular

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.